open-index/open-wikipedia-markdown huggingface dataset:
Paul Nitze

**Paul Henry Nitze** (født 16. januar 1907 i Amherst i Massachusetts, død 19. oktober 2004 i Georgetown i Washington D.C.) var en høytstående amerikansk embetsmann som er kjent for å ha formet den amerikanske forsvarspolikken under den kalde krigen gjennom flere presidentadministrasjoner. Han er også kjent for sin utarbeidelse av forsvarsdokumentet NSC-68.

## Liv og virke
### Bakgrunn
Nitze stammet fra tyske forfedre fra området rundt Magdeburg og gikk først på Hotchkiss School i Lakeville, Connecticut før han deretter gikk videre til Harvard University, hvor han ble uteksaminert i 1927.

### Karriere
Etter å ha arbeidet i en investeringsbank, steg han i gradene innenfor offentlige tjenester. Under andre verdenskrig arbeidet han staben under James Forrestal, og fra 1944 til 1946 ledet han arbeidet med *Strategic Bombing Survey*, som gjorde at han fikk tildelt Legion of Merit av president Harry S. Truman.

I perioden 1950 til 1953 tok han over som sjef for planleggingsstaben (Policy Planning Staff) etter George F. Kennan, og i 1950 var han øverste sjef for utarbeidelsen av forsvarsdokumentet NSC-68 under det nasjonale sikkerhetsrådet. Fra 1953 til 1961 tjenestegjorde han som sjef for *Foreign Service Educational Foundation*, samtidig som han tjente ved School of Advanced International Studies (SAIS) under Johns Hopkins University. Fra 1963 til 1967 tjenestegjorde Nitze som USAs marineminister etter å ha blitt utnevnt av John F. Kennedy.

Fra 1967 til 1969 var han viseforsvarsminister under Robert S. McNamara og Clark Clifford, før han blant annet var med på den amerikanske delegasjonen under Salt-avtalene i perioden 1969 til 1973. I perioden 1981 til 1984 var han president Ronald Reagans sjefsmegler under INF-avtalen. Reagan gav han Presidentens frihetsmedalje i 1985 på grunnlag av hans bidrag til frihet og sikkerhet i USA. Destroyeren USS «Nitze» (DDG-94) av Arleigh Burke-klassen ble for øvrig navngitt til hans ære i 2002, og ble dermed et av få amerikanske skip som var navngitt etter en levende person.

## Referanser


## Litteratur
* Nitze, Paul H., med Ann M. Smith og Steven L. Rearden, *From Hiroshima to Glasnost: At the Center of Decision: A Memoir.* – New York: G. Weidenfeld (1989) ISBN 1-55584-110-4
* Nitze, Paul H., *Tension between Opposites. Reflections on the Practice and Theory of Politics*, Charles Scribner`s Sons, New York (1993) ISBN 0-684-19628-X
* Talbott, Strobe, *The Master of the Game Paul Nitze and the Nuclear Peace*, Alfred A. Knopf, New York (1988) ISBN 0-394-56881-8

## Eksterne lenker
* Paul H.Nitze School of Advanced International Studies (SAIS), Washington, D.C.
Liste over ordførere i Lierne

**Liste over ordførere i [[Lierne]] kommune** i Nord-Trøndelag.

Lierne ble utskilt fra Snåsa kommune 1. januar 1874, og ble delt i Sørli og Nordli kommuner 1. juli 1915. 1. januar 1964 ble Sørli og Nordli kommuner slått sammen til dagens Lierne kommune.
## Lierne 1874–1915

## Nordli kommune 1915-1963

## Sørli kommune 1915-1963

## Lierne kommune etter 1964

## Litteratur
* *Lierne 100 år : 1873-1973*. Redigert av Odd Aagård. Utgitt av Lierne kommune, 1973
* *Lierne kommune 50 år : Jubileumshefte 1964-2014*. Redigert av Håkon Gustavsen. Utgitt av Lierne kommune, 2014
Liste over ordførere i Leka

**Liste over ordførere i Leka**. Leka prestegjeld (daværende skriveform: Lekø) ble utskilt fra Kolvereid som eget herred (kommune) i 1860. Prestegjeldet og herredet bestod av Leka hovedsogn og Gravvik annekssogn. I 1909 ble Gravvik utskilt fra Leka som eget herred; Gravvik ble i 1964 lagt til Nærøy kommune, mens Leka har bestått som egen kommune.

## Referanser
Office of Policy Coordination

**Office of Policy Coordination** (OPC) var en amerikansk organisasjon for hemmelige psykologiske operasjoner og paramilitære intervensjoner. Denne var helt avskilt fra CIA til de ble slått sammen i 1951. OPC ble grunnlagt i 1948 av det nasjonale sikkerhetsrådet under et dokument som ble kalt NSC 10/2. Styret bak OPC består av representanter fra både statlige og militære avdelinger samt fra CIA.

Embetsmannen George F. Kennan ved utenriksdepartementet var en av foregangsmennene bak grunnleggelsen av organisasjonen. OPC vokste hurtig under Koreakrigen, og i april 1951 etablerte president Harry S. Truman *Psychological Strategy Board* i et forsøk på å koordinere alle regjeringsstrategiene som gjaldt psykologisk krigføring. I 1952 ble Office of Policy Coordination lagt under CIA.

## Se også
* National Clandestine Service

## Eksterne lenker
* State.gov – Note on U.S. Covert Action Programs
Fjelltrimmen i Brønnøy kommune

**Fjelltrimmen** i Brønnøy kommune er en årlig tilrettelegging av ti fjelltopper med merket sti fra parkeringsplass og utlagt hefte og penn for å notere navnet sitt ved gjennomført bestigning. Toppene ligger i kommunene Brønnøy, Sømna og ev. Bindal.

Fjelltrimmen starter 1. januar og avsluttes 25. september (ved starten av elgjakten). Første år Fjelltrimmen ble tilrettelagt var i 1991. Når en person har besteget minst 8 topper samt har innbetalt startkontingent (p.t. 100 kr), vil en etter eget valg motta diplom eller krus for innsatsen.

Toppene i 2011 var:

## Eksterne lenker
* Fjelltrimmen i Brønnøy 
* Fjelltrimmen på Bertas blogg
Berlin bispedømme

**Berlin bispedømmer** kan referere til flere bispedømmer som har Berlin som setet og/eller som (en del av) navnet sitt:
* det romersk-katolske erkebispedømmet Berlin
* det evangeliske bispedømmet Berlin, Brandenburg og schlesische Oberlausitz
* det russisk-ortodokse eparkiet Berlin og Tyskland (Moskva-patriarkatet)
* det russisk-ortodokse eparkiet Berlin og Tyskland (russisk-ortodoks utenlandskirke; sete i München)
* det bulgarsk-ortodokse eparkiet Mellom- og Vest-Europa

## Se også
* Religion i Tyskland
Robert F. Kelley

**Robert F. Kelley** (født 13. februar 1894 i Somerville i Massachusetts, død i 1976) var en amerikansk statstjenestemann som var kjent for å være en standhaftig antikommunist ved Utenriksdepartementet og som påvirket en generasjon av amerikanske russlandeksperter som blant andre George F. Kennan. Kelley mottok sin bachelorgrad ved Harvard i 1915, og fikk sin mastergrad ved samme sted i 1917. Etter dette fortsatte han med studier ved Universitetet i Paris (Sorbonne).

Kelley tjenestegjorde i United States Army både under første verdenskrig og noen år etter krigens slutt. I 1922 ble han ansatt i Utenriksdepartementet, og i 1926 ble han utnevnt til leder av den nyopprettede avdelingen for østeuropeiske anliggender. Kelley forlot departementet i 1945 og ble ansatt i en privat organisasjon som til slutt ble sponsor for den antikommunistiske kringkastingstjenesten Radio Liberty.

## Referanser
Containment

**Containment** er et engelsk begrep på **oppdemmingspolitikk**, som er en utenrikspolitisk strategi som ble anvendt av USA under den kalde krigen. Ut ifra prinsippet om at isolasjon fører til stagnasjon ønsket man fra amerikansk side å isolere Sovjetunionen og deres tilhørende satellittstater gjennom å promotere en liberal økonomisk og politisk verdensorden. Begrepet ble først beskrevet i George F. Kennans berømte artikkel «The Sources of Soviet Conduct», som i dag er mer kjent som X-artikkelen og som ble publisert i juli 1947 i tidsskriftet *[[Foreign Affairs]]*.

Idéen bak var å kunne beseire Sovjetunionen gjennom å hindre dem fra å spre kommunismen til andre land. Ifølge Kennan måtte «hovedinnslaget i USAs politikk mot Sovjetunionen være en langsiktig, tålmodig, men fast og årvåken oppdemming av russiske ekspansjonstendenser.» Mange av containmentpolitikkens idéer hadde først blitt beskrevet i Kennans The Long Telegram i februar 1946, men da uten at ordet «containment» ble brukt. Kennans idéer gav inspirasjon til både Trumandoktrinen og Dominoteorien, som mer eller mindre var basis for USAs engasjement i Koreakrigen og i Vietnamkrigen. Politikken ligger også til grunn for Marshallplanen og opprettelsen av NATO. Containment–politikken ble på slutten av 1960-årene erstattet av avspenningspolitikken (Détente).

## Se også
* Rollback

## Litteratur
* Kennan, George F., *American Diplomacy*, The University of Chicago Press. 1984. ISBN 0-226-43147-9
* Gaddis, John Lewis, *Strategies of Containment: A Critical Appraisal of American National Security Policy During the Cold War*. 2004. ISBN 978-0195174472
* Kissinger, Henry, *Diplomacy*. 1994. ISBN 978-0-671-51099-2
* Nye, Joseph S., *Understanding International Conflicts: An Introduction to Theory and History*, Pearson Longman. 2009. ISBN 978-0-205-66439-9
* Wright, Steven. *The United States and Persian Gulf Security: The Foundations of the War on Terror*, Ithaca Press, 2007 ISBN 978-0863723216

## Eksterne lenker
* Dagsavisen.no – Oppdemming i stedet for krig (Kronikk av Thorbjørn Jagland i Dagsavisen den 31. august 2007).
Adele Eikenes Bassermann

**Adele Iren Eikenes Bassermann** (født 24. mai 1967 på Sandane i Gloppen kommune) er en norsk operasanger, og sopran. Hun er bosatt i Tyskland, og gift med den tyske tenoren, Alexander Bassermann.

Bassermann var aktiv i Gloppen Jentekor gjennom hele oppveksten. Hun gikk på Firda videregående skole fra 1983 til 1986. Hun tok deretter utdanning ved Musikkonservatoriet i Bergen og har fire års operastudium i London. Hun debuterte som operasenger i Wigmore Hall i London 1995. Hun har etter det holdt en rekke konserter ved flere kjente operascener i Storbritannia.

## Diskografi i utvalg
* 2004: *John Woolrich: Ulysses Awakes*. Med Christine Cairns (mezzo-sopran), Eileen Hulse (sopran), Jane Atkins (bratsj), og dirigent John Lubbock. Utgiver: Black Box Classics.

## Eksterne lenker
* nrk.no: Adele Eikenes.
Sliven oblast

**Fylket Sliven** (Област Сливен) har 219 669 innbyggere ( des. 2005). Det er 4 kommuner i fylket: Sliven (Община Сливен) med 129 932 innbyggere, Nova Zagora (Община Нова Загора)- 46 264, Kotel (Община Котел)- 26 913, Tvarditza (Община Твърдица) – 16 560.
Talang 2009

Sesong nr. 3 av **[[Talang (TV-program)|Talang]]** gikk på TV 4 i Sverige, og hadde premiere 3. april 2009. Dommere var Johan Pråmell, Charlotte Perrelli og Bert Karlsson og programledere var Tobbe Blom og Markoolio. Vinner av **Talang 2009** ble tryllekunstneren Charlie Caper, og den 12-år gamle pianisten David Movsesian fikk 2.-plassen.

## Semifinalister

 

## Audition
***Videre til semifinalen:**
****Episode 1 (Kalmar del 1):**
***Max Carling (linedans, deltok i semifinale 1)
***Erik Linder (sanger, deltok i semifinale 3 og finale)
****Episode 2 (Stockholm del 1):**
***Vincente Opera (koffertkunst, deltok i semifinale 2)
***Nastja (rytmisk gymnastikk, deltok i semifinale 1 og finale)
***Bröderna Lindman (fakir, deltok i semifinale 2)
***Whiplash (dans, deltok i semifinale 1)
***Electrified (dans og sang, deltok i semifinale 3)
****Episode 3 (Stockholm del 2):**
***Börje & Jimmy (bur- og kortkunst, deltok i semifinale 1)
***Lennart Bång (spoken word, deltok i semifinale 1)
***Stardogs (hundetriks, deltok i semifinale 3)
***David Movsesian (piano, deltok i semifinale 2 og finale, fikk 2.-plassen)
***Emma Risbo (sang, deltok i semifinale 1)
***Charlie Caper (tryllekunstner, deltok i semifinale 2 og finale, vant Talang 2009)
****Episode 4 (Kalmar del 2):**
***Blomman & Olsson (sang og gitar, deltok i semifinale 2)
***Julie Hansson (sang, deltok i semifinale 3)
****Episode 5 (Göteborg del 1):**
***Victor Pettersson (sang, deltok i semifinale 1 og finale)
***Brynolf & Ljung (utbryternummer, deltok i semifinale 3 og finale)
****Episode 6 (Stockholm del 3):**
***Martin Kjellgren (barnestemme, deltok i semifinale 3)
***Julle United Allstars (cheerleading, deltok i semifinale 2)
***Men (kor, deltok i semifinale 1 og finale)
***Smash Into Pieces (band, deltok ikke i semifinale 3) (trakk seg, men C-G med Blåljus kom inn i stedet for de)
***Malin Jakobsson (spoken word, deltok i semifinale 2)
***Akira Nossborn (dans, deltok i semifinale 3 og finale)
## Sendinger
Liste over ordførere i Namsos

**Liste over ordførere i Namsos** omfatter alle ordførere i Namsos kommune siden innføringen av formannskapslovene av 1837. Namsos ble grunnlagt som by i 1845, og kommunegrensene har vært endret mange ganger. Her er ordførere i Namsos, Klinga og Vemundvik tatt med; se egne lister for ordførere i Fosnes, Namdalseid og Otterøy.

## Administrativ historikk
Da formannskapslovene trådte i kraft i 1838, ble Sævik sogn, som tilhørte Overhalla prestegjeld, men Fosnes tinglag og lensmannsdistrikt, opprettet som eget formannskapsdistrikt (landkommune).

I 1845 vedtok Stortinget å etablere et ladested ved Namsens utløp. Ved utgangen av året ble Sævik slått sammen med Overhalla. Namsos ladested lå de første årene under formannskapet i Overhalla, men ble en egen bykommune i 1855.

I 1861 ble Namsos, Sævik og Vemundvik, som nå var utskilt fra Sævik, et eget tinglag, senere også et eget prestegjeld. Namsos ladested fortsatte som bykommune, mens Sævik og Vemundvik ble en egen landkommune under navnet Namsos herred. Sævik sogn endret navn til Klinga i 1885. I 1891 ble landkommunen delt i to ved Namsen: Klinga i sør og Vemundvik i nord.

I 1921 ble Namsos utvidet ved en grensejustering mot Vemundvik, så Lavika ble en del av bykommunen.

I 1964 ble Namsos bykommune, Klinga, Vemundvik, nordlige deler av Otterøy og Finnangerodden i Fosnes slått sammen til Namsos kommune. Sørdelen av Otterøy ble lagt til Namdalseid kommune.

I 2020 ble Fosnes og Namdalseid kommuner og Lund krets i Nærøy kommune slått sammen med Namsos.

## Ordførere i Sævik 1838–1845

## Ordførere i Namsos 1855–1963 (bykommunen)

## Ordførere i Namsos 1862–1890 (landkommunen)

## Ordførere i Klinga 1891–1963

## Ordførere i Vemundvik 1891–1963

## Ordførere i Namsos etter 1964

## Referanser
Snorre Ness

**Snorre Ness** (født 1947) er en norsk tidligere postsjef og politiker (Ap).

Han ble involvert i politisk arbeid i 1983, og stilte ikke til gjenvalg til Namsos kommunestyre i 2007. Han var ordfører i Namsos kommune 1992–2003, medlem av Nord-Trøndelag fylkesting 1999–2003 samt 6. vararepresentant til Stortinget fra Nord-Trøndelag 1993–1997. Han har engasjert seg i fagforeningsarbeid i Postverket og Norsk Forbund for Utviklingshemmede både lokalt og regionalt.

Ness ble ansatt i Postverket i 1964, og avanserte til postsjef i Namsos. Han har vært prosjektleder ved Høgskolen i Nord-Trøndelag.

## Referanser


## Eksterne lenker
*
Kåre Aalberg

**Kåre Aalberg** (født 9. mai 1951) er en norsk rektor og politiker (SV).

Han var ordfører i Namsos kommune 2003–2007. Han ble valgt etter at SV fikk 35,9 % av stemmene og inngikk et valgteknisk samarbeid med Arbeiderpartiet og Senterpartiet, og avsluttet en 60 år lang epoke med Arbeiderparti-ordførere i kommunen. Aalberg var medlem av SVs sentralstyre 2009–2011.

Aalberg var lærer og rektor ved Sørenget skole i Namsos før han ble ordfører.

Kåre Aalberg er sønn av Knut Aalberg, som var trygdesjef og varaordfører i Levanger.

## Referanser
Orkansesongen for Stillehavet 2009

**Orkansesongen for Stillehavet 2009** betegner den delen av 2009 hvor tropiske sykloner kan dannes i de østlige og sentrale deler av Stillehavet. Sesongen tok til 15. mai 2009 i det østlige Stillehavet og vil begynne 1. juni i det sentrale Stillehavet, og vil vare frem til 30. november i begge regionene.

## Stormer
### Det tropiske lavtrykket 1-E

### Orkanen Andres

Et område med urolig vær dannet seg i tredje uke av juli i Hondurasgulfen og økte senere i styrke i Stillehavet. Det utviklet seg gradvis og ble 21. juni erklært det tropiske lavtrykket 2-E av NHC. Systemet befant seg da nær den sørlige meksikanske kysten. Tidlig neste dag økte lavtrykket ytterligere i styrke og ble navngitt den tropiske stormen Andres, sesongens første tropiske storm. Klokken 14 den 23. juni ble Andres oppgradert til orkan kategori 1, men svekket seg dagen etter til tropisk storm og senere tropisk lavtrykk igjen, før den gikk i oppløsning.

### Den tropiske stormen Blanca

### Orkanen Carlos

### Den tropiske stormen Dolores

### Den tropiske stormen Lana

### Den tropiske stormen Enrique

### Orkanen Felicia

## Navn
Følgende navn vil bli brukt for alle navngitte sykloner som danner seg i det østlige Stillehavet i 2009. Noen navn kan tas ut fra listen og pensjoneres. Verdens meteorologiorganisasjon vil våren 2010 offentliggjøre hvilke navn som pensjoneres. Navnene som ikke pensjoneres fra listen vil bli brukt om igjen for orkansesongen 2015.

## Eksterne lenker
* National Hurricane Center
* Central Pacific Hurricane Center 
* Servicio Meteorológico Nacional de México
Rollback

**Rollback** eller **tilbakerulling** er et engelsk begrep på en amerikansk utenrikspolitisk strategi. I motsetning til containment, hvor strategien var begrenset til å stoppe kommunismens ekspansjon, var formålet med Rollback å kunne «rulle tilbake» kommunismen med militære midler og befri land som var under sovjetisk kontroll.

To personer som kan forbindes med denne aggressive politikken var utenriksminister John Foster Dulles, som var minister under Dwight D. Eisenhower i perioden 1953 til 1959, samt Ronald Reagan i hans presidentperiode på 1980-tallet. I overensstemmelse med programerklæringen, som senere ble kjent som Reagandoktrinen, ble flere tvilsomme antikommunistiske motstandsbevegelser støttet både i Afghanistan, Angola, Kambodsja og Nicaragua. Disse aksjonene skjedde ofte i form av skjulte operasjoner, som blant annet resulterte i Iran-Contras-skandalen.

## Litteratur
*
Dexter Jackson

**Dexter «The Blade» Jackson** (født 25. november 1969) er en profesjonell kroppsbygger fra Jacksonville i USA. Han ble Mr. Olympia i 2008.

## Personlige liv
Jackson er den nest eldste av seks søsken. Som ung drev han med flere idretter som amerikansk fotball, friidrett og baseball. Han har fire barn: Lenard, Dexter, Julian og Maya.

## Karriere
Dexter Jackson vant Mr. Olympia for første gang i 2008, men har også vunnet mange andre konkurranser som 2008 New Zealand Pro, 2008 Grand Prix Australia og Arnold Classic to ganger.

Han har en konkurransevekt på 105 kg og en «Off-season» vekt på 111 kg.

## Eksterne lenker
* 
*
Anadiplose

**Anadiplose** (fra gresk: ἀναδίπλωσις/*anadíplōsis* = videreføring), er innen verselæren den retorisk effekt å la det siste ordet, eller de siste ordene, i en setning bli gjentatt i begynnelsen av neste setning eller verselinje:*... x / x ...*.

Et eksempel finnes hos Ovid:

Ved å gjenta den siste linjen fra den foregående strofen **'sub aqua**' også som første verselinje i neste strofe, fremstiller Ovid samtidig lyden av en frosk som kvekker: sub aqua, sub aqua = Kvakk-kvakk.

Et annet eksempel er fra siste strofe i Goethes dikt «Seefahrt»:

Selve det fenomen å gjenta et ord eller en ordgruppe i rask rekkefølge kalles geminasjon.

En nærstående variant av anadiplosen er forøvrig den såkalte epanastrofen. Diverse ramseeventyr bygger sin tekstlige logikk på et slikt mønster: *Kjære min katt, ta musa, musa vil ikke gnage reipet, reipet vil ikke henge slakteren, slakteren vil ikke slakte oksen, oksen vil ikke drikke vannet, vannet vil ikke slukke ilden, ilden vil ikke brenne riset, riset vil ikke rise gutten, og gutten vil ikke gå på skolen* (Elsa Beskow: Gutten som ikke ville gå på skolen).

## Litteratur
*Edward P.J. Corbett: *Classical Rhetoric for the Modern Student*. Oxford University Press, New York, 1971.
*Herbert Weir Smyth: *Greek Grammar*. Harvard University Press. Cambridge 1920. ISBN 0-674-36250-0.
Liste over ordførere i Vikna

**Liste over ordførere i Vikna**. Med formannskapslovene av 1837 var Vikna en del av Nærøy formannskapsdistrikt (kommune). Vikna ble utskilt fra Nærøy som egen kommune i 1869. I 1889 ble øygruppen Gjæslingan overført fra Fosnes til Vikna. I 2020 ble Vikna og Nærøy kommuner slått sammen til den nye Nærøysund kommune.

## Fotnoter

## Referanser
By the Way

***By the Way*** er det åttende musikkalbumet til det amerikanske rockebandet Red Hot Chili Peppers, utgitt 9. juli 2002.

Tittelsangen ble en hit i flere land, blant annet nådde den andreplass på singlelista i Storbritannia. I tillegg ble «Can't Stop», «The Zephyr Song» og «Universally Speaking» utgitt som singler.

## Sporliste
Samtlige låter er skrevet av Flea, John Frusciante, Anthony Kiedis og Chad Smith.

# «By the Way» – 3:39
# «Universally Speaking» – 4:21
# «This Is the Place» – 4:19
# «Dosed »- 5:18
# «Don't Forget Me» – 4:39
# «The Zephyr Song» – 3:55
# «Can't Stop» – 4:30
# «I Could Die for You» – 3:15
# «Midnight» – 4:57
# «Throw Away Your Television» – 3:48
# «Cabron» – 3:43
# «Tear» – 5:19
# «On Mercury» – 3:30
# «Minor Thing» – 3:40
# «Warm Tape» – 4:17
# «Venice Queen» – 6:06

## Bandmedlemmer
*Anthony Kiedis – vokal
*Flea – bass
*John Frusciante – gitar
*Chad Smith – trommer

## Eksterne lenker
*
Else Hansvik Storsul

**Else Marie Hansvik Storsul** (født 24. september 1944) er en norsk reseptarfarmasøyt og tidligere politiker (H).

Hun var første gang medlem av Vikna kommunestyre i perioden 1980–1983, deretter medlem av Nord-Trøndelag fylkesting 1984–1987, på nytt medlem av kommunestyret og formannskapet fra 1988, og ordfører i Vikna kommune 1997–2003. Hun var varaordfører i Vikna fra 1995, og byttet verv med ordfører Lars Peder Brekk idet han gikk til en stilling i næringslivet. Storsul har også vært styremedlem i Sparebanken Midt-Norge.

Hun var gift med Terje Storsul, som var gårdbruker på Storsula på Ytre Vikna og kommunepolitiker for Senterpartiet.

## Referanser
Liste over ordførere i Grong

**Liste over ordførere i Grong**. Grong prestegjeld ble opprettet som et formannskapsdistrikt med formannskapslovene av 1837. Høylandet ble utskilt som egen kommune i 1901. I 1923 ble Harran, Røyrvik og Namsskogan utskilt som egne kommuner. I 1964 ble Harran tillagt Grong.

## 1838–1900

## 1901–1963

## Etter 1964

## Referanser


## Litteratur
*
*
*
DeWayne «Blackbyrd» McKnight

**DeWayne «Blackbyrd» McKnight** er en amerikansk gitarist. Han har vært medlem av jazz-funkbandet The Headhunters og Parliament Funkadelic, sistnevnte gruppe forlot han tidlig i 2008. Han har også vært gitarist i Red Hot Chili Peppers en kort periode etter Hillel Slovaks død.

## Utvalgt diskografi
*1975    Herbie Hancock-Flood
*1975    The Headhunters-Survival Of The Fittest
*1977    The Headhunters-Straight From The Gate
*1979    Funkadelic-Uncle Jam Wants You
*1979    Parliament-Gloryhallastoopid
*1979    The Brides of Funkenstein-Never Buy Texas From A Cowboy
*1983      George Clinton-You Shouldn't-Nuf Bit Fish     
*1983    P-Funk All-Stars-Urban Dancefloor Guerillas
*1985      George Clinton-Some of My Best Jokes Are Friends
*1985    Jimmy G and the Tackheads-Federation of Tackheads
*1986      George Clinton-R&B Skeletons in the Closet     
*1988    INCorporated Thang Band-Lifestyles Of The Roach And Famous
*1989      George Clinton-The Cinderella Theory     
*1990    Mr. Fiddler-With Respect
*1990    P-Funk All-Stars-Live At The Beverly Theater
*1992    Foley-7 Years Ago...Directions In Smart-Alec Music
*1993      George Clinton-Hey Man, Smell My Finger     
*1993      Parliament-Funkadelic/P-Funk All-Stars-Dope Dogs     
*1993    George Clinton and the P-Funk All-Stars-Go Fer Yer Funk
*1994    P-Funk Guitar Army-Tributes To Jimi Hendrix
*1995    Parliament-Funkadelic/P-Funk All-Stars-Police Doggy
*1995    Axiom Funk-Funkcronomicon
*1996    George Clinton and the P-Funk All-Stars-T.A.P.O.A.F.O.M.
*2005    George Clinton and the P-Funk All-Stars-How Late Do U Have 2BB4UR Absent?
*2007    Funkadelic-By Way Of The Drum

## Eksterne lenker
* 
*
Liste over ordførere i Snåsa

**Liste over ordførere i Snåsa** kommune i Trøndelag begynner i 1837, etter at Snåsa formannskapsdistrikt (kommune) ble opprettet ved at formannskapslovene ble innført samme år.

Snåsa kommune tilsvarte prestegjeldet med samme navn, inkludert kapelldistriktet og fjellbygdene som i dag utgjør Lierne kommune. I 1871 ble Lierne prestegjeld opprettet, og Lierne ble utskilt som egen kommune fra 1. januar 1874. Ingen personer fra Lierne hadde vært ordfører i Snåsa før delingen.

Forholdsvis få prester, lærere og embetsmenn har vært ordførere i Snåsa. De fleste ordførerne er rekruttert blant bygdas gårdbrukere og grunneiere. I siste del av 1800-tallet lå bygdas politiske tyngdepunkt i Sørbygda, hvor Erik Belbo og hans nabo og søskenbarn Ole Eggen bodde. Begge nevnes blant bygdas beste ordførere, og begge hadde slektninger som også var ordførere. Johan N. Brede ble i 1917 den første ordføreren fra Vestbygda. På samme måte som i andre bygder var kommunepolitikken bare ett av mange samfunnsområder som trengte tillitsvalgte. Mange av ordførerne har også hatt verv i bondelaget, Snåsa sparebank, Snåsa meieri, handelsforening, dampskipsselskap og andre samvirkeforetak.

Ved kommunestyrevalget 1910 ble det for første gang stilt lister: Venstre, Arbeiderpartiet og Riksmålspartiet. Lorents Seem representerte det lille Riksmålspartiet, som var bygdas borgerlige/konservative alternativ ved de første valgene. Spørsmålet om landsmål eller riksmål preget det politiske livet i Snåsa i årene rundt 1910. Riksmålspartiet fikk rent flertall både i 1910 og i 1913. Partiet ble videreført som «Velgerpartiet» i noen valg, men etter at Bondepartiet første gang stilte liste i Snåsa i 1922 fikk dette partiet raskt en dominerende stilling i bygdas politiske liv.

Den eneste av ordførerne som har vært aktiv i rikspolitikken, er Eystein Bardal som var leder i Senterungdommen 1964–1965, og vararepresentant til Stortinget fra Nord-Trøndelag 1958–1969. Arne Sandnes var fylkesordfører i Nord-Trøndelag 1976–1991.

## Ordførere

## Referanser


## Eksterne lenker
*
Wai pi-ku

**Wai pi-ku** som lokalt også het **wai-p`i-ku** som i ordrett oversettelse betyr «krumbøyd hekk» var en meget unik skipstype fra den øverste Wujiang-elven, en bielv av den store Yangtze-floden inn i provinsen Guizhou i sørvestlige midte av Kina.

## Wujiang
Dette elvesystemet hadde vært meget krevende å ferdes på med båt med voldsom strøm som kom av de mange mindre vannstrømmene som sluttet mot elven i et kupert terreng. De mange strykene både på elven og biflodene gjorde det vanskelige å navigere seg fram på en vanlig båt. De kinesiske elvefartøyene med flat bunn som de velkjente djunker, greide seg ikke godt i slike forhold med sterk strøm og mange mindre stryker. En av de viktigste innenlandske handelssentrene i Kina ved navn «Fowchow», lå litt lenger vekk langs den store floden, og handelsfolk ønsket å få brakt sitt gods inkludert salt fra Guizhou-provinsen til havnebyen på lette tilgjengelige kommunikasjoner. Et komplisert system for godstransport nedover Wujiang-elven hadde derfor oppstått, delt i fem faser fra øverst til nederst mot munningen mot Chiang Jiang-floden. Den lengste fasen på rundt 320 kilometer var med den unike skipstypen med krumbøyd hekk.

## Wai pi-ku
Skipene av denne type tilhørte fellesfamilien djunken med den samme oppbygning med flat bunn og tverrspeiler både for og akter. Men til forskjell fra de fleste djunker hadde den en meget spesiell hekk som var krummet oppover på den ene siden, gjerne på babord. På de krevende strykene og i en elv med sterk strøm, var det ikke behov for seil og vanlige styreårer var utilstrekkelig.

Hekken fungerte nemlig som støtte for en enorm styreåre på opptil 50 engelske fot i lengde helt fram til styreren som står på en plattform midtskips over lasterommet som hadde tak. En styreåre ble også tatt i bruk på styrbord side for assistanse til roeren på plattformen. Dette uvanlige arrangementet er ikke så enestående, liknende hadde også vært sett i andre land som Portugal med enorme styreårer fra høyt opp på et elvefartøy. De kinesiske båtmennene klarte å manøvrere båtene sine over strykene på elven ved bruk av de to styreårene. På vei oppstrøms måtte djunkene trekkes av dyr eller menneskemengder.

Båtmenn og skipsbyggere har referet til denne båttypen som «hou-pan-ch`aun», som betyr tykke plankerbåter for å skille disse fra den andre lokale båttypen kalt «huang-shan». Betegnelsen antydet sterk konstruksjon som tålte betydelig mye i de krevende omgivelsene med mye stein i Wu Jiang-elven. Navnet «hou-pan» kan også betyr «vente for selskap» med tanke på at båtmennene alltid reiste i konvoier som alltid ble styrt av los i ett stykke.

Den typiske størrelsen på denne djunken er på mellom 50 og 70 engelske fot, men det finnes større eksempler opptil 90 engelske fot i lengde, samt en bredde på 8 til 10 engelske fot og meget lite dypgang uten ror.

## Litteratur
* Chinese Junks and other native craft, Ivon A. Donnelly, 1924, reprinted 2008, ISBN 978-988-17621-3-9

## Eksterne lenker
* Tara chinese junk models Crooked Stern
* Bilde av Crooked Stern i Fowchow
Jörg Widmann

**Jörg Widmann** (1973–) er en tysk komponist og klarinettist. Han bor og arbeider i München og Freiburg.

## Verk i utvalg
* *Absences* skoleopera (1990)
* *Kreisleriana* konsertstykke for fiolin og kammerorkester (1993)
* *1. [[Strykekvartett]]* (1997)
* *Fünf Bruchstücke* for klarinett og klaver (1997)
* *Nachtstück* for klaver, klarinett og cello (1998)
* *Fieberphantasie* for klaver, Strykekvartett og klarinett (med bassklarinett) (1999)
* *Implosion* for orkester (2001)
* *Lichtstudie I* for orkester (2001)
* *Freie Stücke* (2002)
* *2. Strykekvartett (Choralquartett)* (2003)
* *Hallstudie* for klaver (2003)
* *Das Gesicht im Spiegel* musikkteater i 16 scener, libretto av Roland Schimmelpfennig (2003)
* *3. Strykekvartett (Jagdquartett)* (2003)
* *Lied* for orkester (2003)
* *Chor* for orkester (2004)
* *Skelett* for slagverk (2004)
* *Lichtstudie (I-VI)* for fiolin, bratsj, akkordeon, klarinett, klaver og orkester (2004)
* *4. Strykekvartett* (2005)
* *Versuch über die Fuge* (5. strykekvartett med sopran) (2005)
* *Messe* for stort orkester (2005)
* *Air* for hornsolo (2005) 
* *Labyrinth* for 48 strengeinstrumenter (2005)
* *Elegie* for klarinetter og orkester (2006)
* *Echo-Fragmente* for klarinetter og  orkestergrupper (2006)
* *Zweites Labyrinth* for orkestergrupper (2006)
* *Armonica* for glassharmonika og orkester (2007)
* *[[fiolinkonsert]]* (2007)
* *Con brio* for orkester (2008)
* *Antiphon* für orkestergrupper (2008)

Widmanns verk utgis eksklusivt av musikkforlaget Schott Music.

## Diskografi
* Die Streichquartette, Leipziger Streichquartett (MDG 2008)

## Referanser


## Eksterne lenker
* 
* 
* 
* 
*  Jörg Widmann hos Schott Music
Mathismarken

**Mathismarken** er et område mellom sentrum og Sandviken i Bergen, avgrenset av Mulen og Meyermarken i nord, Absalon Beyers gate i vest, Fjellveien i øst og Skanselien og Krohnengen i sør. Mathismarken utgjøres i hovedsak av Gjeble Pedersønns gate, Tartargaten, Sohus Pihls gate og de øvre delene av Persenbakken med deres sidegater. Området regnes gjerne som en del av «Hødden».

Den nederste delen av Mathismarken i vest er preget av trehusbebyggelse fra rundt 1900-tallet. Den øvre delen oppover mot Fjellveien er preget av litt nyere murhusbebyggelse.

Mathismarken er tilholdssted for Mathismarkens Bataljon, som har vært i sammenhengende aktivitet siden det ble opprettet i 1887. Korpset har sin oppstillingsplass på «Planen» i Gjeble Pedersønns gate.

Administrativt tilhører Mathismarken Bergenhus bydel i Bergen. Den er også grunnkrets 12010627 i Sandviken delområde i Bergen.

## Kilder
* Mathismarkens Bataljon. Bergen byleksikon på nett.
Zhang Jiao

**Zhang Jiao** (, død 184) eller **Zhang Jue** (*Zhāng Jué*) var anføreren av de gule turbaners opprør i senere del av Han-dynastiets tid i Kina. Han skal ha vært nevø av  Zhang Daoling, grunnleggeren av Tianshi-sekten.

Zhang Jiao var tilhenger av daoismen. Han tok tittelen *Store læremester* og ledet De gule turbaner med sine brødre Zhang Bao og Zhang Liang. Hans prosjekt tok navnet *Himmelske vei* eller *Fredens vei*. De gule turbaner var fortørnet over de høye skatter keiserhuset innkrevde, og gikk i år 184 til opprør som skulle spre seg over hele keiserriket. Keiser Ling handlet raskt, og utvidet generalenes og provinsguvernørenes myndighet sterkt. 

Dette skulle i sin tid innebære en desentralisering av makten som i seg selv ble et stort problem. I løpet av de neste ti år ble De gule turbaners opprør slått ned på sted etter sted.

Zhang Jiao døde selv av sykdom.
Tanfoglio Combat

**Tanfoglio Combat** (også kjent som **T95**) er en halvautomatisk pistol fra Italia.

Den er en modifisert klone av CZ 75, og kjent for å ha høyere stålkvalitet og bedre tilpasning enn sistnevnte. Den lages i Gardone Val Trompia i Italia av Fratelli Tanfoglio S.N.C. Den ble introdusert i 1997, og importeres til USA av European American Armory Corporation (EAA) under navnet *Witness Steel*. Combat er basen til polymerpistolen Tanfoglio Force fra samme selskap.

Pistolen er stor sett identisk til CZ 75, og kommer i flere størrelser og kamret for flere kaliber.

## Varianter
Alle modellene fås for følgende ammunisjon: 9 x 19 mm Luger, 9 x 21 mm IMI, .38 Super, .40 S&W, 10 mm Auto, .45 ACP, unntatt Carrymodellene som kommer for 9 x 19 mm Luger, 9 x 21 mm IMI, .40 S&W.
***Combat** – Pistol for selvforsvar i full størrelse, 113 mm løp og sikring på rammen
***Combat Sport** – Pistol for selvforsvar og skytesport i full størrelse, 119 mm løp
***Compact** – Kompaktversjon med 93 mm løp
***Carry** –  Kompaktversjon med 93 mm løp, men høyere magasinkapasitet enn Compact
***Standard** – Pistol for selvforsvar i full størrelse, 113 mm løp og sikring på glidestykket
***Compact Standard** –  Kompaktversjon med 93 mm løp og sikring på glidestykket
***Carry Standard** –  Kompaktversjon med 93 mm løp, men høyere magasinkapasitet enn Compact Standard, og sikring på glidestykket
***L** – Sportversjon med 121 mm løp og lengre glidestykke

## Eksterne lenker
* 
* EAA nettside
* Modern Firearms – Tanfoglio Combat
* Tanfoglio Combat brukerhåndbok (tysk)
Liste over ordførere i Levanger

**Liste over ordførere i Levanger**. Levanger fikk kjøpstadsrettigheter i 1836 og kommunalt selvstyre med formannskapslovene av 1837. I 1962 og 1964 ble kjøpstaden Levanger slått sammen med Frol, Skogn, Ytterøy og Åsen til storkommunen Levanger.

## Ordførere 1841–1961 (kjøpstaden)
:*Se også: [[Liste over ordførere i Frol|Lister over ordførere i Levanger landsogn/Frol]] (1856–1961), [[Liste over ordførere i Skogn|Skogn]] (1838–1961), [[Liste over ordførere i Åsen|Åsen]] (1838–1961) og [[Liste over ordførere i Ytterøy|Ytterøy]] (1838–1963).*

## Ordførere etter 1962

## Varaordførere etter 1962

## Referanser


## Litteratur
*
*
Kan Chuan

**Kan Chuan**, også kjent som **Kan Ch´uan**, var en stor kinesisk djunke som opphørte å eksistere på midten av 1900-tallet.

Denne djunken var et rent lastefartøy, mer lik en lekter enn et vanlig frakteskip. Den hadde lite fribord mellom det åpne lasterommet og vannlinjen. Bare baugen og akterskipet hadde forhøyninger i skroget. Utformningen av baugen skyldes de lokale forholdene i Gan Jiang-elven som renner gjennom provinsen Jiangxi sørvest for Shanghai til munningen mot den mektige Yangtze-floden i midtre Kina. Baugen var massiv med et fordekk eller forkastell med stort spring som hindret vannet fra å trenge ombord. Gan Jiang-elven som tidligere het Kan Kiang, kunne ha kraftige stryk på strekningen mellom Ganzhou og byen Jiujiang, som forøvrig lå i et område med mange vannveger.

I likhet med baugen var også akterskipet massivt, men et dekk høyere for å gi plass til et stevnror som kunne løftes opp langs hekken og et dekkshus med tak av matter. Kan Chuan som betyr «djunken fra Kan», var et rent seilfartøy med to master plassert henholdsvis forut mot baugen og langt akterut mot hekken. Som havgående djunker hadde den store luggerseil forut og noe mindre luggerseil akterut. Seilene hadde spristaker som dem enklere å håndtere. De fleste elvefartøyene i Kina hadde vanligvis ikke spristaker i seilene.

Kan Chuan-djunken hadde en kapasitet på 30 til 40 tonn på et skrog på mellom 40 og 60 engelsk fot, 6 til 7 engelsk fot i bredde. Denne skipstypen fraktet ulike varer inkludert te, kamfer, tøy og næringsmidler som bønner til Jiujiang. Defra fraktet skipene importerte varer, gjerne fra andre verdensdeler, tilbake til de lokale havnestedene langs Gan Jiang-elven.

## Litteratur
* Chinese Junks and other native craft, Ivon A. Donnelly, 1924, Reprinted 2008, ISBN 978-988-17621-3-9
Amulett

**Amulett** (av gresk *amuletum*) er en gjenstand som noen bærer med seg i den tro at den kan gi beskyttelse.

Amulettene kan både bæres i hånden, legges i lomma, bæres som et smykke rundt halsen eller bli lagt inn i en ring for i den tro at den kan verge personen mot ulykker og farer langs veien, folk som forsøker å kaste trolldom på en, eller mot skader, sår og alle slags sykdommer. Henrik Wergeland gjør i sin diktning bruk av begrepet «Amuletkraft».

## Se også
* Talisman
* Lykkebringer
* Fetisj
* Idol
* Maskot
* Grimoire

## Referanser


## Eksterne lenker
* 
* 
*  Prayer shawl
*  Elfin symbol dictionary
Anakoluti

**Anakoluti** (fra gresk: ἀνακόλουθον eller ἀνἀκόλουθος av *an* = uten og *akoluthia* eller *akólouthos* = følge) uttrykker et brudd på grammatisk sammenheng i skrift eller tale.

Anakoluti er et retorisk virkemiddel hvor setningsstrukturen blir endret. Det er her snakk om slike logiske brister som det advares mot i det latinske uttrykket *non sequitur*. I diktningen er det som regel snakk om bevisst skifte av perspektiv, noe som gjerne blir benyttet for å forvirre leserne (*non sequitur*), eller eventuelt for å oppnå en syntaktisk effekt der temaet vris til å introdusere et annet og uventet aspekt. I slike tilfeller kan vi også snakke om anakolutiske setningsforbindelser. James Joyce gjorde bevisst bruk av anakoluti, ettersom han mente dette var et karakteristisk kjennetegn på menneskelig tankeflukt ettersom slikt ikke var uvanlig å høre artikulert i muntlige fremstillinger.

## Dobbelte nektelser og anakronismer
Et område som ofte skaper problemer på norsk er ved bruken av doble nektelser:

I slaviske språk kan en derimot tillate seg å smøre på både med trippelnektelser og mer, som i Nikita Khrusjtsjovs svar på anklager om statshemmelige lekkasjer:

En annen type setningsbrudd som er alminnelige på norsk skyldes bruk av anakronistiske og motstridende tidsfaktorer:

## Referanser


## Eksterne lenker
* Silva Rhetoricae reference
Scutage

**Scutage**, eller *escuage*, var en føydal lov i England i middelalderen som tillot en ridder til å kjøpe seg ut av militærtjenesten som han skyldte kronen. Navnet Scutage er avledet fra våpenskjoldet, latin *scutum*. Begrepet blir stundom noe upresist benyttet for andre pengenivåer på basis av ridderens lønn (utarbeidet i henhold til verdien av det land han besatte).

Institusjonen eksisterte under kong Henrik I av England (regjerte 1100–1135) og Stefan av England (regjerte 1135–1154) da det framsto som *scutagium*, *scuagium* eller *escuagium*. Skapelsen av fraksjoner av ridderens lønn ble antagelig framskyndet av dens introduksjon: holderne av slike fraksjoner kunne bare fratre deres plikter via scutage. Den økende bruken av leiesoldater på 1100-tallet sørget også for pengebetaling fikk stadig større nytte for kronen.

Adskilte nivåer av scutage fikk sine navn fra hærtokt som de ble krevet, eksempelvis «scutage av Toulouse» (eller «den store scutage»), «scutage av Irland», og videre. Skatten som ble krevd fra hver lønn var en mark, et pund eller to marker, men alt over et pund synes unormalt inntil Johan av England (regjerte 1199–1216) som krevde skatter på to marker i de fleste år selv uten påskuddet av krig. Den irritasjonen som kom fra de mange skattene førte til at baronene insisterte på *[[Magna Carta]]* i 1215. Denne forskriften begrenset kongens rett til å pålegge en scutage. Det nye charteret av *Magna Carta* i 1217 presiserte at nivået for scutage skulle holde seg på det som var vanlig under regimet til Henrik II. I praksis derimot gikk det opp og under Henrik III av England (regjerte 1216–1272) var nivået på scutage på tre marker, men krevde godkjennelse fra baronene og skjedde kun ved fyllestgjørende anledninger.

Deretter skjedde en praksis, muligens så tidlig som under Rikard I av Englands regjering (1189–1199) med godkjennelse fra de store baronene for egne «bøteleggelser» for tillatelsen til ikke å delta i et hærtokt. Denne praksisen synes å ha hvilt på kronens rett til å avgjøre den ville kreve personell eller scutage i rede penger. Et system av spesiell overenskomst synes å ha utviklet seg hovedsakelig for å erstatte det gamle systemet med scutage. Under Edvard I av England (regjerte 1272–1307) utviklet et nytt system av seks skatter, hver så høy som to pund av betalingen.

Scutage ble raskt foreldet som en kilde for inntekt for kongene Edvard II (regjerte 1307–1327) og Edvard III (regjerte 1327–1377) som begge påla kun en skatt hver, og støttet seg heller på andre mer ensartet og direkte former for skattlegging.
The Effects of Cross and Self Fertilisation

***The Effects of Cross and Self Fertilisation in the Vegetable Kingdom*** («Effektene av kryss- og sjølbefruktning i planteriket») er en bok som Charles Darwin ga ut i 1876. Den handler om konsekvensene av kryss- og sjølbefruktning hos planter. Darwin etablerte med boka det viktige temaet innavlsdepresjon og dokumenterte forekomsten av fenomenet ved hjelp av utallige eksperimenter. En noe revidert annen utgave ble utgitt i 1878.

Dette var den andre boka i Darwins trilogi om konsekvensene av Knight-Darwin-loven (som innebærer at ingen organismer kan bedrive uavbrutt sjølbefruktning). De to andre var *[[Contrivances by which Orchids Are Fertilised by Insects]]* og *[[Different Forms of Flowers]]*.

## Referanser


## Eksterne lenker
* Fri fulltekstversjon av boka
Datasystem

Et **datasystem** er et system for innputt, behandling, lagring, overføring og utputt av data. Ordet brukes oftest om systemer som er basert på informasjons- og kommunikasjonsteknologi (IKT), og ordet brukes ofte synonymt med *IKT-system*.

Vanlige komponenter i et datasystem er en eller flere datamaskiner som er forbundet i et datanettverk og som kjører programvare. Programvaren kan igjen deles inn i to hovedtyper:
* *[[Basisprogramvare]]* — som operativsystem, nettverksprogrammer og databasehåndteringssystemer — løser generelle oppgaver og kan dermed inngå i mange forskjellige datasystemer med ulike formål.
* *[[Applikasjonsprogramvare]]* utfører spesielle oppgaver med bestemte formål.

Noen datasystemer er beregnet på menneskelige brukere og inngår dermed i *[[informasjonssystem]]er*. Andre datasystemer er ikke i direkte kontakt med brukere. De er i stedet bygget inn i andre tekniske systemer, for eksempel datasystemer som regulerer jernbanelinjer. De kan derfor kalles *[[innebygget system|innebyggede systemer]]* (fra engelsk: *«embedded systems»*). Siden de kontrollerer andre systemer stilles det strenge tidskrav til mange innebyggede systemer, som da gjerne kalles *[[sanntidssystem]]er*.

## Eksterne lenker
Bits and bytes - artikkel fra forskning.no 14.6.02
The Different Forms of Flowers

***The Different Forms of Flowers on Plants of the Same Species*** («De ulike blomsterformene blant planter av samme art») er en bok som Charles Darwin ga ut i 1877. Den var Darwins andre bok om mekanismer som finnes hos planter for å hindre sjølbefruktning. I&nbsp;denne boka beskrev han heterostyli i detalj og presenterte andre mulige måter blomster hos samme art kan være ulike på. Ved siden av de mange eksemplene i orkideboka hans viser denne boka hvordan naturlig seleksjon har modifisert blomsterstrukturer for å sikre krysspollinering.

Dette var også den siste boka i Darwins trilogi om konsekvensene av Knight-Darwin-loven (som innebærer at ingen organismer kan bedrive uavbrutt sjølbefruktning). De to andre var *[[Contrivances by which Orchids Are Fertilised by Insects]]* og *[[Effects of Cross and Self Fertilisation]]*.

## Referanser


## Eksterne lenker
* Fri fulltekstversjon av boka
Steve Simonsen

**Steve Simonsen** (født 3. april 1979 i South Shields i Tyne and Wear) er en engelsk fotballspiller som spiller for Preston North End. Posisjonen hans på banen er keeper. Han har tidligere spilt for Tranmere Rovers, Everton, Stoke City og Sheffield United.

## Referanser


## Eksterne lenker
* 
* Steve Simonsens spillerprofil hos stokecityfc.com
The Various Contrivances by which Orchids Are Fertilised by Insects

***The Various Contrivances by which Orchids Are Fertilised by Insects*** («De mangfoldige tilpasningene hvorved orkideer befruktes av insekter») er en bok som Charles Darwin ga ut i 1862. Den var hans første større arbeid etter *[[Artenes opprinnelse]]*. I&nbsp;denne boka demonstrerte Darwin hvordan naturlig seleksjon kan forklare hvordan økologiske interaksjoner resulterer i koevolusjon, i dette tilfellet mellom orkideer og insekter.

Boka var en imponerede demonstrasjon av hvordan evolusjonære hypoteser kan forklare utformingen av ulike organer, og av hvordan disse kunne testes empirisk. Samtidig ga boka en bred oversikt over betydningen av pollinering og kan betraktes som grunnleggelsen av pollineringsøkologien som forskningsfelt. Den var den første i Darwins trilogi om konsekvensene av Knight-Darwin-loven (som innebærer at ingen organismer kan bedrive uavbrutt sjølbefruktning). De to andre var *[[The Effects of Cross and Self Fertilisation]]* og *[[The Different Forms of Flowers]]*. 

Førsteutgavas fullstendige tittel var *On the Various Contrivances by which British and Foreign Orchids Are Fertilised by Insects, and on the Good Effects of Intercrossing* («Om de mangfoldige tilpasningene hvorved britiske og utenlandske orkideer befruktes av insekter, og om de fordelaktige effektene av kryssbefruktning»). En noe revidert andre utgave med forkorta tittel kom ut i 1877. Begge ble utgitt på John Murrays forlag.

## Referanser


## Eksterne lenker
* Fri fulltekstversjon av boka
Viking (gruppe)

**Viking** er navnet på en norsk nynazistisk og høyreekstremistisk organisasjon/gruppe som ble etablert 20. juni 1994 i Oslo. Den hadde en viss oppslutning på det sentrale Østlandet på 1990-tallet. Gruppen hadde også en «avdeling» kalt Valkyria som bare hadde jenter som medlemmer. Gruppen var sterk motstander av innvandrere og innvandrervennlige nordmenn. En stund maktet gruppen å etablere egen klubb i et lokale i Oslo – under dekknavnet *Aker kulturverksted*.

Gruppens medlemmer bar ofte bomberjakker, svarte militærstøvler og godt synlige nazisymboler. Gruppen skaffet seg på midten av 1990-tallet en del sympatisører i lokalsamfunnet i Nittedal.

Det vakte en viss oppsikt i mediene da 11 medlemmer av gruppen (inkludert dens leder Eirik Ragnar Solheim) meldte seg inn i Oslo FpU høsten 1995, for å infiltrere dette ungdomspartiet. Opplysningene førte til intern uro i FrP da dette ble kjent vinteren 1996. FpUs leder, Klaus Jakobsen, meldte seg sammen med sentralstyremedlem Thor Kenneth Aas ut av partiet i protest mot det de hevdet var partiledelsens manglende vilje til å ta oppgjør med den høyreekstremistiske infiltrasjonen i Fremskrittspartiets Ungdom.

Eirik Ragnar Solheim var leder for organisasjonen i en periode på 1990-tallet. Han trakk seg ut av gruppen i 1995 og tok senere avstand fra nazisme og høyreektremisme og utdannet seg som lege. Han hevdet i et VG-intervju at han ble desillusjonert etter politirazziaen mot Aker Kulturverksted vinteren 1995 og at han derfor ønsket å søke nye veier. Solheim meldte seg inn i FpU høsten 1995, men da hans bakgrunn ble kjent vinteren 1996 ble han tvunget til å melde seg ut. Solheim hevdet imidlertid at han opplyste sentrale personer i partiet om sin bakgrunn, blant dem Oslo FpUs leder Bjørn Hansen - og han hevdet også at mange kjente nynazister deltok på FpU-møtene i hovedstaden.

## Referanser
Stenslivegen (Gjøvik)

**Stenslivegen** i Gjøvik går fra Vestre Totenveg (like ved Kopperud skole) og vestover forbi mange småbruk fram til bruket Stensli.

Fra Stenslivegen går Sveumsvegen nordover mot Hunndalen og Postmannsfaret (eller Værheimsbakken) går sørover mot Dalborgen.

Hagberg, Aspli og Paulsberg er blant de brukene som ligger langs vegen.  Flere av disse brukene ble skilt ut på slutten av 1800-tallet og vegen er minst så gammel. Området har tradisjonelt blitt kalt Dalborgskolonien siden brukene har hørt inn under Øvre Dalborgen gård.

Nærmest Vestre Totenveg pleide vegen å passere skogen som ble kalt Nordenga. Dette området er i perioden etter 2007 blitt bygget ut med eneboliger.

## Se også
* Liste over Gj%C3%B8viks gater
* Stenslivegen 105